|  |
| --- |
|  **МЕДИЦИНСКИ УНИВЕРСИТЕТ – ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ” – ЦЕНТЪР ЗА ДИСТАНЦИОННО ОБУЧЕНИЕ** |
| **КАТЕДРА “ОБЩЕСТВЕНОЗДРАВНИ НАУКИ”** |

# ВРЪЗКИ С ОБЩЕСТВЕНОСТТА

**СПЕЦИАЛНОСТ „УПРАВЛЕНИЕ НА ЗДРАВНИТЕ ГРИЖИ”**

## ЗА ОБРАЗОВАТЕЛНО-КВАЛИФИКАЦИОННА СТЕПЕН

**„МАГИСТЪР” СЛЕД „БАКАЛАВЪР“ ПО РЕДА НА ЧЛ. 3, АЛ. 2 И 3 ОТ ЕДИ – 2006 Г”**

ЗАДОЧНО ОБУЧЕНИЕ

**ТАБЛИЦИ ЗА ПОПЪЛВАНЕ НА ИНФОРМАЦИОННО СЪДЪРЖАНИЕ В СДО**

*Табл. № 1. Информация за структурните единици на дисциплината.*

|  |
| --- |
| **1. Информация за учебната дисциплина** |
| Учебната дисциплина „Връзки с обществеността“ е избираема в учебния план за обучение на студенти от ФОЗ на МУ – Плевен, специалност „Управление на здравните грижи“, ОКС „магистър” след „бакалавър“ по реда на чл. 3, ал. 2 и 3 от ЕДИ – 2006 г”**.** Тя е допълваща дисциплина за завършващите професионалисти по здравни грижи. Предлага се за изучаване във втори курс с хорариум 15 ч. Обучението по връзки с обществеността (PR) цели да разшири компетенциите на студентите в областта на мениджмънта, да овладеят специфични знания и умения за значимостта на ВО, като функция на мениджмънта, комуникацията с вътрешните и външните публики, планиране и организиране на PR – стратегии. Чрез задълбочено изучаване на теоретичните постановки, обучаваните усъвършенстват своите умения за работа в екип, за ефективна комуникация.Учебната дисциплина е осигурена с подробни презентации за всяка отделна лекция. Разработена е и тестова система за контрол на придобитите от обучаемите знания, в която са включени над 100 тестови въпроси с единични отговори, които се предлагат на семестриалния изпит. |
| **2. Преподавателски екип** |
| *1. Доц. Макрета Тодорова Драганова, д.м.* |
| **3. Учебна програма** |
| Учебната програма по дисциплината „Връзки с обществеността“ е разработена от преподавателя по дисциплината. Курсът включва шест двучасови и една тричасова лекции. Спазени са процедурите за този вид учебен документ, заложени в Системата за поддържане на качеството на обучение. Структурата на програмата е обсъдена на заседание на катедрения съвет на катедра „Общественоздравни науки“ и утвърдена от Факултетния съвет на Факултет„Обществено здраве“. В учебната програма са посочени тематичния план на лекциите и тяхното подробно съдържание под формата на тезиси. Учебното съдържание на програмата е актуализирано за учебната 2020-2021 г. Програмата влиза в сила след утвърждаване от Декана на Факултет „Обществено здраве“. Съдържание на учебната програма……*(Файл Uprogr\_PR\_bac.pdf)* |
| **4. Лекционен курс** |
| Лекционният курс е предназначен за студенти от специалност „Управление на здравните грижи” и образователно- квалификационна степен „магистър” след „бакалавър“ по реда на чл. 3, ал. 2 и 3 от ЕДИ – 2006 г”. Курсът включва лекционен материал, за който се предлагат подробни презентации по всяка тематична единица. |
| **5. Допълнителни материали** |

Инвестира във вашето бъдеще!

|  |
| --- |
|  **Препоръчвана л и тера тур а** В тази секция по-долу се представя литературата, необходима за подготовка по учебната дисциплина. За успешна подготовка за изпитните процедури е достатъчна основната литература, но за задълбочаване на познанията по учебния материал е нужно да се използват и допълнителни източници по разглежданата тематика. Препоръчаната основна и допълнителна литература са посочени във връзката по-долу. Основна и допълнителна литература…...*(Файл literatura.pdf)* |
| **6. Разработване на курсова работа** |
|  **К урсова рабо та** С цел адекватната интерпретация на усвоеното съдържание, на студентите се предлага да разработят и представят курсова работа по предварително зададена тема в съответствие с учебната програма. Курсовата работа е по желание и се изпълнява след приключване на лекционния курс. Предава се в писмен вид (електронен/хартиен носител) преди семестриалния изпит.Курсовата работа се разработва съгласно поместените във връзката по-долу указания.**Заданието за курсовата работа и условията за изпълнението са във връзката по-долу:** Задание за курсова работа... *(Файл ukazanie-k.rabota.pdf)* |
| **7. Конспект за изпита** |
| За финализиране на подготовката по учебната дисциплина и полагането на семестриален изпит е разработен конспект. В конспекта са включени въпроси, които задължително присъстват в някакъв обем в презентациите към лекционния материал и препоръчаната литератур. Препоръчително е студентите да разширяват своята подготовка и чрез ползване на допълнителна литература. Конспект за семестриален изпит... *(Файл konspekt.pdf)* |
| **8. Тестове по учебната дисциплина** |
| Тестовете за контрол на знанията са елемент, чрез който се проверява подготовката на обучаемите след преминаване на пълния курс по учебната дисциплина.Семестриалният изпит е писмен, провежда се по време на изпитната сесия, определена за трети семестър и се решава в компютърна зала (дистанционно). В него са включени 30 въпроси, генерирани от база данни с повече от 100 въпроса. Резултатът от компютърния тест е крайната изпитна оценка по дисциплината. |
| **9. Общи бележки и препоръки** |
| Във връзката към тази секция се съдържат указания към студентите за начина на подготовка по учебната дисциплина. Желателно е всеки един от тях да прочете направените от преподавателите бележки и препоръки. Там има поставена информация и относно изискванията при подготовката на курсовата работа. Подробности, свързани с бележките и препоръките за подготовка са поместени във връзката по-долу: Общи бележки и препоръки... *(Файл belegki.pdf)* |
| **10. Форум по дисциплината** |
| Форумът по дисциплината е мястото в Системата за дистанционно обучение, където може да се поместят мненията, въпросите и препоръките по начина на поднасяне на учебния материал, неговото съдържание и актуалност. Форумът е достъпен за всички обучаеми, които желаят да го използват. Информацията в него следва да бъде кратка и ясна при стриктно спазване изискванията на академичната етика и добрия тон. Преподавателят ще отчете Вашите мнения и препоръки по учебната дисциплина и подготовката по нея. Благодарим Ви за разбирането.За връзка със студентите преподавателите ще използват и Информационната система на МУ – Плевен, когато се изпращат съобщения, касаещи цялата група. |
| **11. Консултации** |
| Консултациите по учебната дисциплина са присъствени и неприсъствени. Присъствените консултации са препоръчителни и се провеждат в обучаващата катедра на МУ – Плевен по график, оповестен от преподавателите. На тези консултации се разясняват детайли от преподаваното учебно съдържание. За неприсъствените консултации може да се използва форума по дисциплината и електронната поща за връзка с преподавателите. |

*Табл. 2. Информация за съдържанието на лекциите и учебните единици към нея.*

*Тематичен план на лекциите по „Връзки с обществеността“.*

**Лекция № 1: Същност на „Връзките с обществеността“ – основни понятия.**

|  |
| --- |
| Разгледани са различни дефиниции за PR, както и отношението на здравните мениджъри към функциите и задачите на връзките с обществеността. Дискутира се значимостта на връзките с обществеността за ефективното управление на организацията. Връзките с обществеността са разгледани като функция на управлението, която налага и поддържа взаимоизгодни отношения между една организация и нейните публики Презентация към лекция № 1……(*приложен файл* Lec №1.pdf) |
| **Лекция № 2: Исторически аспекти и структура на съвременните ВО .** |
| Проследява се историческото развитие на връзките с обществеността. Дискутират се професионалните функции на дейността като вътрешни взаимоотношения, публичност, реклама, пресагентство, пъблик афеърс, лобизъм, управление на резултатите, взаимоотношения с инвеститори и развитие. Презентация към лекция № 2 ……(*приложен файл* Lec №2.pdf) |
| **Лекция № 3:PR – комуникации. Елементи и фази.** |
| Обсъден е съвременния модел на комуникационен процес и неговите елементи – източник на комуникацията, съобщение, комуникационни канали, получател на съобщението, контекст на взаимоотношенията и социална околна среда. Презентация към лекция № 3……(*приложен файл* Lec № 3.pdf) |
| **Лекция № 4: Канали за вътрешна комуникация.** |
| Разгледано е значението на PR за ефективната комуникация вътре в здравната организация и управлението на човешките ресурси. Анализирана е структурата и съдържанието на вътрешната комуникация – визията на организацията, мисията, фирмените документи и обучителни материали. Презентация към лекция № 4……(*приложен файл* Lec № 4.pdf) |
| **Лекция № 5: Комуникация с външните публики.** |
| Съвременните технологии променят представата за масовите медии и предлагат нови приложения на традиционните медии – вестници, информационни агенции, списания, радио, телевизия и интернет. Разгледани са спецификите на различните видове медии и целевите им аудитории. Презентация към лекция № 5……(*приложен файл* Lec №5.pdf) |
| **Лекция № 6: Управление на връзките с обществеността.** |
| Представя се процеса на управление на връзките с обществеността. При планирането на PR програмата са разгледани последователните етапи – създаване на сценарий, предвиждане на кризисни ситуации, изграждане на информационен център, определяне на бюджета, предварително тестване на PR програмата и нейното продаване на потенциалните клиенти. Разгледани са двата основни компонента на PR-стратегията – действието и комуникацията. Презентация към лекция № 6. ……(*приложен файл* Lec № 6.pdf) |
|  |
| **Лекция 7: Маркетингови комуникации и връзки с обществеността.** |
| В седма лекция се прави сравнителен анализ между маркетинг и връзките с обществеността. Разглеждат се основните цели на връзките с обществеността като функция на управлението в дадена организация. Представят се Международен етичен кодекс на връзките с обществеността и европейски кодекс на професионално поведение за връзките с обществеността. Презентация към лекция № 7. ……(*приложен файл* Lec № 7.pdf) |
|  |
|  |

**Табл. 3. Скала за оценяване на тестовете по дисциплината**

|  |  |
| --- | --- |
| **Ниво на успеваемост** | **Оценка** |
| 95 - 100 % | 6.00 |
| 89 - 94 % | 5.50 |
| 83 – 88 % | 5.00 |

|  |  |
| --- | --- |
| 77 - 82 % | 4.50 |
| 72 - 76 % | 4.00 |
| 65 - 71 % | 3.50 |
| 60 - 64 % | 3.00 |
| 0 - 59 % | 2.00 |

**септември, 2020 Изготвил**

**Доц. Макрета Драганова, д.м.**